L'actual marc legislatiu estableix que, per defecte, l'accés a la documentació pública ha de ser de lliure accés per part dels ciutadans, és a dir, el ciutadà pot accedir a la documentació i informació pública sense haver de motivar el perquè del seu interès.
L'administració només pot restringir l'accés a la documentació per causes relacionades amb la intimitat de les persones, la protecció de dades personals, el secret comercial o industrial, etc.
Cal tenir present que les causes de restricció d'accés només poden ser aquelles que estiguin establertes per llei i, a més, aquesta restricció no es pot mantenir de forma permanent.
Els portals de transparència són els canals principals de les administracions públiques.
Aquests es posen al servei dels ciutadans per poder realitzar sol·licituds d'accés a la documentació administrativa.
En el supòsit de negació d'accés, les administracions han de respondre per escrit quins són els motius que motiven a la denegació.
Òrgan independent de tutela del dret d'accés a la informació de la ciutadania a Catalunya, davant del qual, qualsevol persona pot reclamar si una administració catalana li ha denegat -totalment o parcialment- l'accés a la informació que havia sol·licitat o si no l'hi ha lliurada.
Vetlla per garantir, en l'àmbit de les competències de la Generalitat, el dret de protecció de dades personals i d'accés a la informació, informa sobre els drets en aquesta matèria i assessora sobre les obligacions que preveu la legislació i controla que les entitats la compleixin adequadament.
L'APDCAT atén a les peticions d'informació i les consultes formulades pels ciutadans i per les entitats incloses en el seu àmbit d'actuació.
Institució independent del govern català que té la funció de prevenir i investigar els casos de corrupció que puguin esdevenir a les institucions públiques de Catalunya.
Els Arxius Centrals Administratius són els responsables de desenvolupar i gestionar el sistema documental dels seus respectius organismes, d'acord amb la normativa i les directrius del Departament de Cultura.
Són també els responsables de classificar, avaluar, conservar i eliminar la documentació que genera la pròpia administració.
Una altra funció és atendre les sol·licituds documentals que sol·liciten tant les que arriben del personal ladministratiu intern com de les que arriben del ciutadà.
Actualment hi han 32 Arxius Centrals Administratius.
Des del restabliment de la Generalitat de Catalunya, el Departament de Cultura, amb la col·laboració de l'administració local, s'ha endegat la construcció i entrada en funcionament d'un Arxiu Comarcal a cada capital de comarca.
La Xarxa d'Arxius Comarcals (XAC) tenen la funció de conservar, tractar i fer difusió del patrimoni documental del seu entorn de provinença originari, evitant d'aquesta manera les concentracions provincials.
Els Arxius Comarcals contribueixen a l'equilibri territorial en l'àmbit del patrimoni.
Són destinataris dels fons i de les activitats dels Arxius Comarcals tant els estudiosos com els ciutadans en general.
La seva pertinença a la XAC els converteixen en actors de l'acció del govern de la Generalitat en matèria d'arxius i cultura.
La documentació que general la Generalitat de Catalunya al territori és conservada als Arxius Comarcals, fet que permeten la seva eficàcia administrativa i a la seva transparència.
L'Arxiu Nacional de Catalunya (ANC) té la missió de conservar i posar a la disposició dels ciutadans la documentació qualificada de conservació permanent del govern, departaments i ens de l'administració de la Generalitat de Catalunya.
Arxius en Línia és el portal on es pot cercar tota aquella documentació que roman custodiada als centres inclosos dins de la Generalitat de Catalunya.
En primera instància només participaven del portal els Arxius Comarcals i l'Arxiu Nacional, però progressivament ha anat augmentant el nombre d'actors que s'han adherit a la plataforma.
L'objectiu principal és posar a disposició d'una forma fàcil, àgil i eficaç als ciutadans tota aquella informació pública que es custodien als arxius catalans.
Tanmateix, el portal ha de servir per posar en valor el gran nombre de documents públics custodiats als centres arxivístics d'arreu de Catalunya.
Actualment en el portal podem trobar publicades guies de fons, inventaris d'unitats documentals, quadres de classificació dels fons i documents i imatges digitalitzades.